

Nyhedsbrev nr 1

						

Så er det lige ved og næsten at vi starter den nye sæson. Nogle har dog allerede startet sæsonen med de åbne løb.

Vi er igen det samme trænerteam, der står klar hver onsdag: Ulrika, Lene, Niels, Morten, Viktor og Lone.

Vi starter sæsonen onsdag – og husk at vi træner om onsdagen i år – den 2. april fra Granhytten i Sønderskoven. Derefter er der 3 gange i Nørreskoven. Der er også træning den 16/4 lige før Påske.

Når vi træner i andre skove end Nørreskoven, og der ikke er fællesspisning, så skiftes vi igen til at have frugt med – du får en oversigt over hvornår det er din tur, når du kommer til træning 1. gang

Hvis du er vokset fra din o-dragt i løbet af vinteren, så husk at det er Lene du skal have fat i, så har hun måske et sæt der passer bedre.

Vigtig datoer til kalenderen:

Den 6/4 løber vi vores 1. divisionsløb i Sdr. Farup ved Ribe – og vi skal bruge alle m/k, nye som gamle ungdomsløbere for at slå vores naboer – så husk at få jer tilmeldt enten i O-service el. til Lone senest 1/4.

For dem der gerne vil forsøge at blive udtaget til KUM (den foregår i år ved Kolding den 9. + 10. maj), så husk at få dig tilmeldt til de sidste udtagelsesløb:
· 6/4 i Sdr Farup
· 13/4 Gudenådysten
· 17/4 Svanninge
· 18/4 Krengerup



Den 30. maj kl. ca 16.00 tager vi på overlevelsestur et eller andet sted i Jylland. Og hvis vi overlever, er vi klar til afhentning den 31. maj kl. ca 9.00. Det bliver noget med overnatning i det fri, sjove o-lege, seje konkurrencer, bålhygge og så vil vi ikke afsløre mere, men ta’ selv med sammen med de andre ungdomsløbere.



Du kan også allerede nu godt sætte kryds i kalenderen i uge 27. Her tager Sydkredsen’s ungdomsløbere på sommerlejr. U1 (10-13 år) tager til Bulbjerg i Nordjylland. U2 (14-16 år) tager af sted i uge 28 og plejer at tage til Sverige. Det er også vildt sjovt, du løber en masse o-løb og får hygget dig med alle de andre løbere, du møder hver søndag.


Vi ses snart i skoven

